Source: https://lege5.ro/Gratuit/gezdenrxgi/codul-de-procedura-fiscala-din-2003/3
Timestamp: 2017-06-27 08:38:46+00:00
Document Index: 11525891

Matched Legal Cases: ['ARTICOLUL 42', 'ARTICOLUL 43', 'ARTICOLUL 44', 'ARTICOLUL 45', 'ARTICOLUL 46', 'ARTICOLUL 47', 'ARTICOLUL 48', 'ARTICOLUL 49', 'ARTICOLUL 50', 'ARTICOLUL 51', 'ARTICOLUL 52', 'ARTICOLUL 53', 'ARTICOLUL 54', 'ARTICOLUL 55', 'ARTICOLUL 56', 'ARTICOLUL 57', 'ARTICOLUL 58', 'ARTICOLUL 59']

Guvernul RomânieiCodul de Procedură Fiscală din 2003Text publicat în M.Of. al României.În vigoare de la 31 iulie 2007 până la 31 decembrie 2015, fiind abrogat și înlocuit prin Codul de Procedură Fiscală 2015.Acest document poate avea modificări ulterioare. Cumpărați documentul în formă actualizată sau alegeți un abonament Lege5 care permite accesul la orice formă actualizată.Pagina 3 din 16Cumpără forma actualizată35 Lei cu TVAsau autentifică-teReține cont Autentificare
În înțelesul prezentului cod, actul administrativ fiscal este actul emis de organul fiscal competent în aplicarea legislației privind stabilirea, modificarea sau stingerea drepturilor și obligațiilor fiscale.Jurisprudență (2), Comentarii expert (2)ARTICOLUL 42
Soluția fiscală individuală anticipată și acordul de preț în avans Puneri în aplicare (1), Referințe (1), Jurisprudență (12)(1)
Soluția fiscală individuală anticipată este actul administrativ emis de Agenția Națională de Administrare Fiscală în vederea soluționării unei cereri a contribuabilului, referitoare la reglementarea unor situații fiscale de fapt viitoare.Modificări (1), Jurisprudență (1)(2)
Acordul de preț în avans este actul administrativ emis de Agenția Națională de Administrare Fiscală în vederea soluționării unei cereri a contribuabilului, referitoare la stabilirea condițiilor și modalităților în care urmează să fie determinate, pe parcursul unei perioade fixe, prețurile de transfer, în cazul tranzacțiilor efectuate între persoane afiliate, astfel cum sunt definite în Codul fiscal.Modificări (1), Jurisprudență (1)(3)
Soluția fiscală individuală anticipată sau acordul de preț în avans se comunică numai contribuabilului căruia îi sunt destinate.Jurisprudență (18)(4)
Soluția fiscală individuală anticipată și acordul de preț în avans sunt opozabile și obligatorii față de organele fiscale, numai dacă termenii și condițiile acestora au fost respectate de contribuabil.(5)
Prin cerere contribuabilul propune conținutul soluției fiscale individuale anticipate sau al acordului de preț în avans, după caz.(6)
În soluționarea cererii contribuabilului se emite soluția fiscală individuală anticipată sau acordul de preț în avans. În situația în care contribuabilul nu este de acord cu soluția fiscală individuală anticipată sau cu acordul de preț în avans emis, va transmite, în termen de 15 zile de la comunicare, o notificare la organul fiscal emitent. Soluția fiscală individuală anticipată sau acordul de preț în avans pentru care contribuabilul a transmis o notificare organului fiscal emitent nu produce niciun efect juridic.(7)
Contribuabilul, titular al unui acord de preț în avans, are obligația de a depune anual la organul emitent al acordului un raport privind modul de realizare a termenilor și condițiilor acordului în anul de raportare. Raportul se depune până la termenul prevăzut de lege pentru depunerea situațiilor financiare anuale.(8)
Soluția fiscală individuală anticipată și acordul de preț în avans nu mai sunt valabile dacă prevederile legale de drept material fiscal în baza cărora a fost luată decizia se modifică.(9)
Pentru emiterea unei soluții fiscale individuale anticipate, precum și pentru emiterea sau modificarea unui acord de preț în avans, emitentul încasează tarife care se stabilesc prin hotărâre a Guvernului.(10)
Contribuabilul solicitant are dreptul la restituirea tarifului achitat în cazul în care organul fiscal competent respinge emiterea/modificarea soluției fiscale individuale anticipate sau a acordului de preț în avans ori se întrerupe procedura de emitere, în condițiile aprobate prin hotărâre a Guvernului.Modificări (1)(11)
Termenul pentru emiterea unui acord de preț în avans este de 12 luni în cazul unui acord unilateral, respectiv de 18 luni în cazul unui acord bilateral sau multilateral, după caz. Termenul pentru emiterea soluției fiscale individuale anticipate este de 45 de zile. Dispozițiile art. 70 sunt aplicabile în mod corespunzător.Modificări (1)(12)
Procedura referitoare la emiterea soluției fiscale individuale anticipate și a acordului de preț în avans va fi aprobată prin hotărâre a Guvernului.Comentarii expert (1)ARTICOLUL 43
Conținutul și motivarea actului administrativ fiscal Modificări (1), Jurisprudență (185)(1)
Actul administrativ fiscal se emite numai în formă scrisă.Jurisprudență (13)(2)
Actul administrativ fiscal cuprinde următoarele elemente:Jurisprudență (83)a)
denumirea organului fiscal emitent;Jurisprudență (3)b)
data la care a fost emis și data de la care își produce efectele;Jurisprudență (2)c)
datele de identificare a contribuabilului sau a persoanei împuternicite de contribuabil, după caz;Jurisprudență (6)d)
obiectul actului administrativ fiscal;Jurisprudență (6)e)
motivele de fapt;Jurisprudență (32)f)
temeiul de drept;Jurisprudență (31)g)
numele și semnătura persoanelor împuternicite ale organului fiscal, potrivit legii;Jurisprudență (3)h)
ștampila organului fiscal emitent;Jurisprudență (3)i)
posibilitatea de a fi contestat, termenul de depunere a contestației și organul fiscal la care se depune contestația;Jurisprudență (98)j)
mențiuni privind audierea contribuabilului.Jurisprudență (15)(3)
Actul administrativ fiscal emis în condițiile alin. (2) prin intermediul mijloacelor informatice este valabil și în cazul în care nu poartă semnătura persoanelor împuternicite ale organului fiscal, potrivit legii, și ștampila organului emitent, dacă îndeplinește cerințele legale aplicabile în materie.Modificări (1), Acțiuni respinse (4), Jurisprudență (36)(4)
Prin ordin al ministrului economiei și finanțelor se stabilesc categoriile de acte administrative care se emit în condițiile alin. (3).Modificări (1), Acțiuni respinse (1), Jurisprudență (7)ARTICOLUL 44
Comunicarea actului administrativ fiscal Modificări (1), Jurisprudență (332), Reviste (1)(1)
Actul administrativ fiscal trebuie comunicat contribuabilului căruia îi este destinat. În situația contribuabililor fără domiciliu fiscal în România, care și-au desemnat împuternicit potrivit art. 18 alin. (4), precum și în situația numirii unui curator fiscal, în condițiile art. 19, actul administrativ fiscal se comunică împuternicitului sau curatorului, după caz.Jurisprudență (15)(2)
Actul administrativ fiscal se comunică după cum urmează:Modificări (2), Acțiuni respinse (2), Jurisprudență (49), Reviste (1)a)
prin prezentarea contribuabilului la sediul organului fiscal emitent și primirea actului administrativ fiscal de către acesta sub semnătură, data comunicării fiind data ridicării sub semnătură a actului;Jurisprudență (38)b)
prin remiterea, sub semnătură, a actului administrativ fiscal de către persoanele împuternicite ale organului fiscal, potrivit legii, data comunicării fiind data remiterii sub semnătură a actului;Jurisprudență (7)c)
prin poștă, la domiciliul fiscal al contribuabilului, cu scrisoare recomandată cu confirmare de primire, precum și prin alte mijloace, cum sunt fax, e-mail, dacă se asigură transmiterea textului actului administrativ fiscal și confirmarea primirii acestuia;Puneri în aplicare (1), Jurisprudență (17)d)
prin publicitate.Acțiuni respinse (1), Jurisprudență (10)(3)
Comunicarea prin publicitate se face prin afișarea, concomitent, la sediul organului fiscal emitent și pe pagina de internet a Agenției Naționale de Administrare Fiscală, a unui anunț în care se menționează că a fost emis actul administrativ fiscal pe numele contribuabilului. În cazul actelor administrative emise de organele fiscale prevăzute la art. 35, afișarea se face, concomitent, la sediul acestora și pe pagina de internet a autorității administrației publice locale respective. În lipsa paginii de internet proprii, publicitatea se face pe pagina de internet a consiliului județean. În toate cazurile, actul administrativ fiscal se consideră comunicat în termen de 15 zile de la data afișării anunțului.Acțiuni respinse (9), Jurisprudență (42)(4)
Dispozițiile Codului de procedură civilă privind comunicarea actelor de procedură sunt aplicabile în mod corespunzător.Jurisprudență (5)ARTICOLUL 45
Opozabilitatea actului administrativ fiscal Puneri în aplicare (1), Acțiuni respinse (1), Jurisprudență (143)
Actul administrativ fiscal produce efecte din momentul în care este comunicat contribuabilului sau la o dată ulterioară menționată în actul administrativ comunicat, potrivit legii.Jurisprudență (7)ARTICOLUL 46
Nulitatea actului administrativ fiscal Modificări (1), Acțiuni respinse (1), Jurisprudență (148), Referințe în cărți (1)
Lipsa unuia dintre elementele actului administrativ fiscal, referitoare la numele, prenumele și calitatea persoanei împuternicite a organului fiscal, numele și prenumele ori denumirea contribuabilului, a obiectului actului administrativ sau a semnăturii persoanei împuternicite a organului fiscal, cu excepția prevăzută la art. 43 alin. (3), atrage nulitatea acestuia. Nulitatea se poate constata la cerere sau din oficiu.ARTICOLUL 47
Desființarea sau modificarea actelor administrative fiscale Modificări (1), Jurisprudență (40)
Actul administrativ fiscal poate fi modificat sau desființat în condițiile prezentului cod.Jurisprudență (5)ARTICOLUL 48
Îndreptarea erorilor materiale Modificări (1), Puneri în aplicare (1), Jurisprudență (41)
Organul fiscal poate îndrepta erorile materiale din cuprinsul actului administrativ fiscal, din oficiu sau la cererea contribuabilului. Actul administrativ corectat se va comunica contribuabilului, potrivit legii.Jurisprudență (2)CAPITOLUL III
Administrarea și aprecierea probelorSECȚIUNEA 1
Dispoziții generaleARTICOLUL 49
Mijloace de probă Modificări (1), Jurisprudență (36)(1)
Pentru determinarea stării de fapt fiscale, organul fiscal, în condițiile legii, administrează mijloace de probă, putând proceda la:Jurisprudență (9)a)
solicitarea informațiilor, de orice fel, din partea contribuabililor și a altor persoane;Jurisprudență (3)b)
solicitarea de expertize;Jurisprudență (2)c)
folosirea înscrisurilor;Jurisprudență (3)d)
efectuarea de cercetări la fața locului.(2)
Probele administrate vor fi coroborate și apreciate ținându-se seama de forța lor doveditoare recunoscută de lege.Jurisprudență (4)ARTICOLUL 50
Dreptul organului fiscal de a solicita prezența contribuabilului la sediul său Jurisprudență (5)
Organul fiscal poate solicita prezența contribuabilului la sediul său pentru a da informații și lămuriri necesare stabilirii situației sale fiscale reale. Odată cu această solicitare, când este cazul, organul fiscal va indica și documentele pe care contribuabilul este obligat să le prezinte.ARTICOLUL 51
Comunicarea informațiilor între organele fiscale Jurisprudență (5)
Dacă într-o procedură fiscală se constată fapte care prezintă importanță pentru alte raporturi juridice fiscale, organele fiscale își vor comunica reciproc informațiile deținute.SECȚIUNEA a 2-a
Informații și expertizeARTICOLUL 52
Obligația de a furniza informații Jurisprudență (19)(1)
Contribuabilul sau altă persoană împuternicită de acesta are obligația de a furniza organului fiscal informațiile necesare pentru determinarea stării de fapt fiscale. Organul fiscal poate solicita informații și altor persoane numai atunci când starea de fapt fiscală nu a fost clarificată de către contribuabil. Informațiile furnizate de alte persoane vor fi luate în considerare numai în măsura în care sunt confirmate și de alte mijloace de probă.Modificări (1), Jurisprudență (7)(2)
Cererea de furnizare a informațiilor se formulează în scris și va specifica natura informațiilor solicitate pentru determinarea stării de fapt fiscale și documentele care susțin informațiile furnizate.Comentarii expert (1)(3)
Declarația persoanelor obligate potrivit alin. (1) să furnizeze informații va fi, după caz, prezentată sau consemnată în scris.(4)
În situația în care persoana obligată să furnizeze informația în scris este, din motive independente de voința sa, în imposibilitate de a scrie, organul fiscal întocmește un proces-verbal.ARTICOLUL 53
Furnizarea periodică de informații Referințe (1), Jurisprudență (2)(1)
Contribuabilii sunt obligați să furnizeze periodic organelor fiscale informații referitoare la activitatea desfășurată.(2)
Furnizarea informațiilor prevăzute la alin. (1) se face prin completarea unei declarații pe proprie răspundere.(3)
Natura informațiilor, periodicitatea, precum și modelul declarațiilor se aprobă prin ordin al președintelui Agenției Naționale de Administrare Fiscală.ARTICOLUL 54
Obligația băncilor de a furniza informații Jurisprudență (3), Comentarii expert (1)(1)
Băncile sunt obligate să comunice organelor fiscale lista titularilor persoane fizice, juridice sau orice alte entități fără personalitate juridică ce deschid ori închid conturi, forma juridică pe care aceștia o au și domiciliul sau sediul acestora. Comunicarea se va face bilunar, cu referire la conturile deschise sau închise în perioada anterioară acesteia și va fi adresată Ministerului Economiei și Finanțelor.Jurisprudență (1)(2)
Ministerul Economiei și Finanțelor împreună cu Banca Națională a României vor elabora proceduri privind transmiterea informațiilor prevăzute la alin. (1).(3)
Ministerul Economiei și Finanțelor, la cererea justificată a autorităților publice centrale și locale, va transmite informațiile deținute în baza alin. (1), în scopul îndeplinirii de către aceste autorități a atribuțiilor prevăzute de lege.ARTICOLUL 55
Expertiza Jurisprudență (15)(1)
Ori de câte ori consideră necesar, organul fiscal are dreptul să apeleze la serviciile unui expert pentru întocmirea unei expertize. Organul fiscal este obligat să comunice contribuabilului numele expertului.Jurisprudență (3)(2)
Contribuabilul poate să numească un expert pe cheltuiala proprie.Jurisprudență (5)(3)
Experții au obligația să păstreze secretul fiscal asupra datelor și informațiilor pe care le dobândesc.(4)
Expertiza se întocmește în scris.(5)
Onorariile stabilite pentru expertizele prevăzute de prezentul articol vor fi plătite de la bugetele organelor fiscale care au apelat la serviciile expertului, după caz.SECȚIUNEA a 3-a
Verificarea înscrisurilor și cercetarea la fața loculuiARTICOLUL 56
Prezentarea de înscrisuri Acțiuni respinse (1), Jurisprudență (31), Referințe în cărți (1)(1)
În vederea stabilirii stării de fapt fiscale, contribuabilul are obligația să pună la dispoziția organului fiscal registre, evidențe, documente de afaceri și orice alte înscrisuri. Organul fiscal are dreptul de a solicita și altor persoane înscrisuri, dacă starea de fapt fiscală nu a fost clarificată pe baza înscrisurilor puse la dispoziție de către contribuabili.Modificări (1), Jurisprudență (8)(2)
Organul fiscal poate solicita punerea la dispoziție a înscrisurilor la sediul său ori la domiciliul fiscal al persoanei obligate să le prezinte.Jurisprudență (1)(3)
Organul fiscal are dreptul să rețină, în scopul protejării împotriva înstrăinării sau distrugerii, documente, acte, înscrisuri, registre și documente financiar-contabile sau orice element material care face dovada stabilirii, înregistrării și achitării obligațiilor fiscale de către contribuabili, pe o perioadă de maximum 30 de zile. În cazuri excepționale, cu aprobarea conducătorului organului fiscal, perioada de reținere poate fi prelungită cu maximum 90 de zile.Jurisprudență (1)ARTICOLUL 57
Cercetarea la fața locului Referințe (1), Jurisprudență (4), Reviste (1), Comentarii expert (1)(1)
În condițiile legii, organul fiscal poate efectua o cercetare la fața locului, întocmind în acest sens proces-verbal.Jurisprudență (2)(2)
Contribuabilii au obligația să permită funcționarilor împuterniciți de organul fiscal pentru a efectua o cercetare la fața locului, precum și experților folosiți pentru această acțiune intrarea acestora pe terenuri, în încăperi și în orice alte incinte, în măsura în care acest lucru este necesar pentru a face constatări în interes fiscal.Acțiuni respinse (1), Reviste (1)(3)
Deținătorii terenurilor ori incintelor respective vor fi înștiințați în timp util despre cercetare, cu excepția cazurilor prevăzute la art. 97 alin. (1) lit. b). Persoanele fizice vor fi informate asupra dreptului de a refuza intrarea în domiciliu sau reședință.(4)
În caz de refuz, intrarea în domiciliul sau în reședința persoanei fizice se face cu autorizarea instanței judecătorești competente, dispozițiile privind ordonanța președințială din Codul de procedură civilă fiind aplicabile.(5)
La cererea organului fiscal, organele de poliție, jandarmerie ori alți agenți ai forței publice sunt obligați să îi acorde sprijinul pentru aplicarea prevederilor prezentului articol.SECȚIUNEA a 4-a
Dreptul de a refuza furnizarea de doveziARTICOLUL 58
Dreptul rudelor de a refuza furnizarea de informații, efectuarea de expertize și prezentarea unor înscrisuri Jurisprudență (1)(1)
Soțul/soția și rudele contribuabilului până la gradul al treilea inclusiv pot refuza furnizarea de informații, efectuarea de expertize, precum și prezentarea unor înscrisuri.(2)
Persoanele prevăzute la alin. (1) vor fi înștiințate asupra acestui drept.ARTICOLUL 59
Dreptul altor persoane de a refuza furnizarea de informații Jurisprudență (1)(1)
Pot refuza să furnizeze informații cu privire la datele de care au luat cunoștință în exercitarea activității lor preoții, avocații, notarii publici, consultanții fiscali, executorii judecătorești, auditorii, experții contabili, medicii și psihoterapeuții, cu excepția informațiilor cu privire la îndeplinirea obligațiilor fiscale stabilite de lege în sarcina lor.Jurisprudență (1)(2)
Sunt asimilate persoanelor prevăzute la alin. (1) asistenții, precum și persoanele care participă la activitatea profesională a acestora.(3)
Persoanele prevăzute la alin. (1), cu excepția preoților, pot furniza informații, cu acordul persoanei despre care au fost solicitate informațiile.Jurisprudență (1)(4)
În regim derogatoriu de la prevederile alin. (1)-(3), în vederea clarificării și stabilirii reale a situației fiscale a contribuabililor, compartimentele de specialitate ale autorităților administrației publice locale au competența de a solicita informații și documente cu relevanță fiscală ori pentru identificarea contribuabililor sau a materiei impozabile ori taxabile, după caz, iar notarii publici, avocații, executorii judecătorești, organele de poliție, organele vamale, serviciile publice comunitare regim permise de conducere și înmatriculare a vehiculelor, serviciile publice comunitare pentru eliberarea pașapoartelor simple, serviciile publice comunitare de evidență a persoanelor, precum și orice altă entitate care deține informații ori documente cu privire la bunuri impozabile sau taxabile, după caz, ori la persoane care au calitatea de contribuabil, au obligația furnizării acestora fără plată.Modificări (1), Jurisprudență (1)SECȚIUNEA a 5-a
Colaborarea dintre autoritățile publicePentru a vedea documentul fără paginare, ai nevoie de un abonament Lege5!